stanford-oval/wikipedia huggingface dataset:
הנדסת תוכנה
כלים ושיטות בהנדסת תוכנה > בדיקות > כיסוי

היבט העוסק בהגדרת הקלטים, המצבים ונתיבי הריצה שיש לבדוק בתוכנה, וכן בכלים המשמשים לבדיקות אלה. בדיקות כיסוי מאפשרות לבדוק אילו הצהרות ונתיבי ריצה בתוכנית בוצעו בעת הרצת מבדק מסוים, ובדרך זו לוודא שכל החלקים בתוכנה נבדקו. עם זאת, בשל המספר הרב של המצבים האפשריים בתוכנה, לא ניתן לבדוק את כולם ויש להתמקד באזורים ובמצבים אופייניים, כגון טיפול בשגיאות וכדומה.
כלים ושיטות בהנדסת תוכנה > בדיקות > מיכון

מיכון בדיקות תוכנה הוא היבט העוסק בשימוש בכלים לפיקוח על הרצת בדיקות תוכנה, השוואה שיטתית של תוצאות הפלט לערכים צפויים כלשהם ולהגדרה של הקשר הריצה המתאים ונתוני הקלט קודם לתחילת הבדיקה. מיכון הבדיקות הוא נדבך הכרחי בתחום בדיקות התוכנה בשל הקושי הרב לבדוק מערכות תוכנה באופן ידני על ידי בודקים אנושיים.
כלים ושיטות בהנדסת תוכנה > אימות

אימות תוכנה הוא תחום העוסק בהוכחה שתוכנה מסוימת היא נכונה או בעלת תכונות מסוימות. תוכנה "נכונה" בהקשר זה היא תוכנה המבצעת בדיוק את מה שהוגדר במפרט שלה. בהנדסת תוכנה, המונח אימות תוכנה מתייחס למגוון של טכניקות מתמטיות ומתמטיות-תכנותיות (להלן שיטות פורמליות) המאפשרות לייצג היבטים שונים של התוכנה באופן מדויק ובר-הוכחה. השימוש בטכניקות אלה מסייע להגביר את מידת האמינות והיציבות של התוכנה המפותחת, ולעיתים אף מפחית מעלויות הפיתוח הכוללות (דהיינו, אם אלה כוללות גם את תיקון הבאגים בשלב התחזוקה). עם זאת, בשל חסמים מעשיים ותאורטיים (ראו גם בעיית העצירה) בשיטות האימות הקיימות, ובשל הגודל והמורכבות של מערכות התוכנה המודרניות, לא ניתן לאמת מערכות תוכנה באופן מלא, והשיטות הפורמליות מוחלות לרוב רק על סוגים קריטיים של מערכות תוכנה, וגם אז רק על חלקים נבחרים בתוכנה (ראו גם בעיית התפוצצות מצבים).
כלים ושיטות בהנדסת תוכנה > אימות > רמות אימות

השיטות הפורמליות נחלקות למספר רמות אימות:
רמה 0 – מפרט פורמלי. בשיטה זו, מפרט התוכנה, או חלקים קריטיים בו, מוגדרים באופן פורמלי, והתוכנה מפותחת ממפרט זה כרגיל כאילו מדובר בתרחיש שימוש. רף הכניסה לשימוש בשיטה זו הוא נמוך יחסית, ורבים מחשיבים אותה כבעלת התשואה הגבוהה ביותר בתחום אימות התוכנה. שפות מפרט פורמליות מוקדמות (כגון שפת Z) היו קשות לשימוש ונעדרו כלי תוכנה המסייעים בפיתוח, אך עם זאת הדגימו היטב את היתרונות הגלומים בשיטה זו. החל מראשית המאה ה-21 גובר השימוש בתיווי פורמלי למחצה ובכלי תוכנה המקלים על תהליך פיתוח המפרט, וקיימים כלים מתוחכמים לשפות המפרט העיקריות – VDM,‏ Alloy ושיטת B, כולן צאצאיות של שפת Z.
רמה 1 – פיתוח פורמלי. בשיטה זו, התוכנה מפותחת באופן פורמלי על ידי סדרה מדורגת של טרנספורמציות עידון, מייצוג מתמטי-מפושט של התוכנה לקוד מקור מסוים הניתן להרצה. בדרך זו ניתן להוכיח שלקוד התוכנה, המסתמך על מודל חישובי כלשהו, יהיו תכונות מסוימות בזמן ריצת התוכנית. שיטה זו מחייבת ידע מתמטי עמוק מהמקובל בהנדסת תוכנה ועושה שימוש במספר שיטות פורמליות להגדרה מפושטת של מבני הנתונים, הפעולות ותנאי ההתחלה והסיום בחלקים השונים של התוכנה.
רמה 2 – הוכחה ממוכנת של טענות (ATP). בשיטה זו נעשה שימוש במוכיחי טענות ממוכנים.
כלים ושיטות בהנדסת תוכנה > אימות > אימות התוכנה

המפרט הפורמלי משמש לבדיקת נכונות התוכנה, בשני היבטים:
פעולות – אם המפרט הפורמלי כולל סמנטיקה תפעולית של התוכנה, וניתן להריץ את המפרט או לדמות את ריצתו, הרי שניתן להשוות את התנהגות התוכנה בזמן ריצה לזו של המפרט. בנוסף, ניתן לחולל מהמפרט חלקים מקוד המקור של התוכנה.
נכונות אקסיומטית – אם המפרט הפורמלי כולל סמנטיקה אקסיומטית, ניתן לחולל קוד וגם טענות נכונות (Assertions) לבדיקת תנאי התחלה ותנאי הסיום של חלקים בתוכנה.
תחומים תומכים > ניהול פרויקטים

ניהול פרויקטים הוא ענף במדעי הניהול העוסק בתכנון ובקרה של פרויקטים (מיזמים), לרוב בעלי מרכיב גבוה של אי-ודאות או סיכון כלכלי. פרויקט מוגדר כמאמץ תחום בזמן ליצירת שירות או מוצר או תוצאה ייחודית. הגדרה נוספת של פרויקט היא לקיחת תשומות משאבים ושינויים לתפוקות רצויות באמצעות מערכות ייצור.
מטרות ניהול הפרויקט הן סיומו של הפרויקט בלוח הזמנים הנדרש, עמידה ביעדי הפרויקט, באיכות הנדרשת, אי-חריגה מתקציב והשגת שביעות רצון הלקוח. פרויקטים אופייניים שניתן למצוא בארגונים מכוונים לרוב לשיפור מצבו התחרותי של הארגון באמצעות שיפור מועילות או היעילות שלו.
תחומים תומכים > ניהול תצורה

ניהול תצורה הוא תחום העוסק בבקרה שיטתית על מצב, מיקום וגרסת הפריטים המעורבים בפיתוח תוכנה. התחום הוא נגזרת של דיסציפלינת ניהול התצורה המקובלת בכל ענפי ההנדסה, ושם דגש על המאפיינים הייחודיים של מערכות תוכנה.
תחומים תומכים > ניהול תצורה > ניהול תצורת קוד המקור

בעיה עיקרית בפיתוח תוכנה, ובייחוד בפיתוח תוכנה בקנה מידה גדול, היא ניהול השינויים ובקרת התצורה. במהלך הפיתוח, נעשים באופן שגרתי עשרות אלפים, מאות אלפים, ולעיתים אף עשרות מיליונים של שינויים בקוד המקור של התוכנה ופריטים אחרים. ניהול השינויים ובקרת תצורה הן למעשה שיטות, תהליכים וכלים לארגון ומעקב אחר שינויים אלו.
תחומים תומכים > ניהול תצורה > בנייה

המונח בנייה בהנדסת תוכנה מתייחס לתהליך הממיר את קוד המקור של התוכנה (ופריטים נוספים) לקובץ בר-הרצה. במערכות פשוטות, לרוב מדובר על הידור וקישור של מספר קטן של קבצים המתבצע ישירות מסביבת הפיתוח. לעומת זאת, במערכות תוכנה גדולות תהליך הבנייה עשוי לכלול עשרות ומאות צעדים שונים המתבצעים בסדר מסוים ובמקביל, תוך שימוש במגוון של כלים. מתחילת שנות ה-90 מקובל להתייחס לבניית התוכנה כאל נדבך חיוני בפיתוח תוכנה, ויש אף המדמים אותו לדופק ליבו של אדם, המאפשר להעריך את מידת בריאותו של הפרויקט.
תחומים תומכים > תיעוד

תיעוד תוכנה או תיעוד קוד המקור הוא טקסט המלווה את התוכנה ומסביר כיצד זו פועלת או איך להשתמש בה. תיעוד הוא חלק חשוב בהנדסת תוכנה, אם כי מוזנח לעיתים.
ישנם מספר סוגי תיעוד:
ארכיטקטורה/תכנון – תיעוד הכולל תיאור כללי של התוכנה, רכיבים עיקריים, תיאור ההחלטות הטכניות המשמעותיות (נקרא גם "החלטות ארכיטקטוניות"), קשרים לסביבת הריצה ועקרונות הבניה של התוכנה. בחלק ממתודולוגיות הפיתוח ובעיקר ב-RUP, תיעוד הארכיטקטורה, כלומר, הגדרתה, הוא אחד מאבני הדרך העיקריות בפרויקט. במערכות גדולות, מקובל להשתמש בשפת המידול המאוחדת UML לתיעוד היבט זה.
טכני – תיעוד של קוד המקור, בדגש על אלגוריתמים, ממשקים וממשקי תכנות היישומים של התוכנה. תיעוד זה הוא באחריותו של המתכנת.
משתמש קצה – תיעוד זה כולל מדריך למשתמשי הקצה בתוכנה, טקסט העזרה, ומדריך למנהלנים ותומכים ("Help Desk"). סוג זה של תיעוד נכתב לרוב על ידי כתב טכני המלווה את הפרויקט.
שיווק – אם מדובר במוצר מדף, תקצירים המתארים את תכונות המוצר וטקסט אחר המסייע לשיווקו.
ראו גם

מדעי המחשב
קטגוריה:מהנדסי תוכנה
הנדסה
לקריאה נוספת

Roger S.Pressman, Software Engineering: a Practitioner's Approach, 7th Ed.,Mc-Graw Hill 2009 ISBN 978-0073375977
יעל ברתנא

| --- | --- |

צילום משנת 2013
 לידה:  22 בדצמבר 1970 (בת 54) כפר יחזקאל, ישראל 
 לאום:  ישראלית
 מקום לימודים:  אקדמיה המלכותית לאמנות (2001)  בצלאל אקדמיה לאמנות ועיצוב ירושלים 
 תחום יצירה:  מולטימדיה
 יצירות ידועות:  Wall and Tower 
 yaelbartana.com
 
יעל ברתנא - "וגר זאב עם כבש", תל אביב 2023
יעל ברתנא (נולדה ב-22 בדצמבר 1970) היא אמנית מולטימדיה ישראלית, החיה בהולנד, בברלין ובתל אביב. בסרטיה, האינסטלציות, הצילומים, המיצגים והאנדרטאות שיצרה, חוקרת ברתנא סוגיות כמו זהות לאומית, טראומה ועקירה, הבאות לידי ביטוי בטקסים, אתרי זיכרון, פולחנים ציבוריים ואירועי התכנסות המונית.
ביוגרפיה

ברתנא נולדה בכפר חסידים וגדלה בכפר יחזקאל לאב וטרינר ולאם מורה. לאחר שירותה הצבאי טיילה ברתנא באפריקה במשך שמונה חודשים. בשנים 1992–1996 למדה צילום בבצלאל, אקדמיה לאומנות ועיצוב ירושלים וכן למדה בקורסים באקדמיה למוזיקה ולמחול בירושלים. פרויקט הגמר שלה, שכלל מיצג וידאו, זיכה אותה בפרס הצטיינות. לאחר סיום לימודיה נסעה לארצות הברית ושהתה שם שנתיים וחצי, בהם למדה לתואר שני באמנות בבית הספר לאמנויות חזותיות בניו יורק ויצרה סרטי פרסומת. בהמשך השתלמה בטורונטו, שם עסקה בתחום הקולנוע ויצרה סרטים. לאחר מכן עברה להולנד והמשיכה בלימודי אמנות באקדמיה המלכותית באמסטרדם. כיום, מתגוררת ועובדת באמסטרדם ובברלין.
בשנת 2021 קיבלה את אות יקיר בצלאל. בנימוקים לאות נכתב כי ברתנא מקבלת אותו "כהוקרה על יצירתה האמנותית והקולנועית החדשנית ופורצת הדרך, על עיסוקה הנחוש והאמיץ בנושאים שנויים במחלוקת המקדמים דיאלוג והתבוננות ביקורתית, ועל תרומתה הרבה לקידום האמנות הישראלית ועולם האמנות העכשווית הבינלאומי".
בנובמבר 2024 הוכרזה ברתנא כדמות השלישית הכי משפיעה בעולם האמנות בדירוג מגזין מונופול.
פעילותה האמנותית

יצירותיה של ברתנא נוגעות לעיתים קרובות בהיבטים של ההווי הישראלי, תוך ביקורתיות על המימד הצבאי שלו, וכן בהיבטים הקשורים לעבר של יהודי אירופה.
במיצג "Mary Koszmary" (סיוטי לילה) משנת 2008 ידידה סלבומיר שראקובסקי, עיתונאי פולני, נראה כשהוא מוקף במשמר של ילדים במדים, נואם באצטדיון ריק בוורשה וקורא ל־3 מיליון יהודי פולין שחיו בה לשוב אליה כדי לגאול את המדינה ממה שנראה כהומוגניות משעממת וכקיפאון.
בשנת 2000 הציגה תערוכה עם עבודות העוסקות בתרגיל מטווח של חיילות ישראליות.
ברתנא יצרה עבודות במדינות כגון פולין, הולנד, טורקיה, וארצות הברית. עבודותיה הוצגו בתערוכות בניו יורק, בסנט גאלן, בוורשה ובמוזיאון ואן אבה באיינדהובן שבגרמניה, במוזיאון טייט מודרן שבלונדון, בשוודיה, בדנמרק, בביינאלות של פראג ושל איסטנבול.
בשנת 2007 השתתפה ברתנא באירועי "דוקומנטה 12" בעיר קאסל שבגרמניה שם הציגה את יצירת האודיו־ויזואלית "מחנה קיץ". העבודה תיעדה בנייה מחדש, על ידי פעילים מארצות שונות, של בית בכפר הפלסטיני ענאתא, שנהרס בצו של השלטונות הישראליים.
בשנת 2011 השתתפה יעל ברתנא בפסטיבל ה־54 של הביאנלה של ונציה כנציגת פולין (אף על פי שאין לה אזרחות פולנית ושמעולם לא חיה במדינה זו). ברתנא הציגה בפסטיבל סרט וידאו בשלושה פרקים "ואירופה תוכה בתדהמה". טרילוגיה זו מספרת על רעיון "התנועה לתחייה יהודית", ארגון דמיוני הדוגל בשיבתם של מיליוני יהודים אשכנזים לפולין והתיישבותם מחדש במדינה. בתפקיד מנהיג התנועה שיחק שוב סלבומיר שראקובסקי שאף השתתף בכתיבת התסריט לסרט. עבודתה זו התמקדה בשאלת הלאומיות במאה ה־20 ובתולדות היחסים בין הפולנים ליהודים ובהשפעתם אל אלה על זהותה של פולין העכשווית.
בשנת 2023 יצרה ברתנא תערוכה חדשה בשם "אור לגויים", שמציגה את סיפור המסע האולטימטיבי והדמיוני של העם היהודי אל החלל החיצון. התערוכה הוצגה במוזיאון הטייט מודרן, ב-MoMA, בביאנלה בוונציה ובמוזיאונים בישראל וכן בפסטיבלים כמו דוקאביב.
גלריה

and Europe will be stunned
שלט ניאון, מראה בתערוכה של יעל ברתנא "…AND EUROPE WILL BE STUNNED", ביתן הלנה רובינשטיין לאמנות בת זמננו.
מראה בתערוכה של יעל ברתנא "…AND EUROPE WILL BE STUNNED"
מראה בתערוכה של יעל ברתנא "…AND EUROPE WILL BE STUNNED"
מבקרים צופים בסרטה של יעל ברתנא "התופת" ׁׁ(2013) במסגרת אירוע "לילות הלנה", 13/10/2014
פרסים

1996 - פרס שמואל להצטיינות אקדמית, בצלאל, אקדמיה לאמנות ועיצוב, ירושלים
2003 - מלגת קיפר לאמן ישראלי צעיר, קרן וולף
2003 - פרס אנסלם קיפר
2004 - פרס דורותיאה פון שטטן
2005 - פרסי האמנות ע"ש דורותיאה ון שטטן, מוזיאון בון לאמנות
2005 - מלגת רומא (פרס שני), האקדמיה המלכותית לאמנות, אמסטרדם
2006 - פרס האמן הצעיר, משרד המדע, תרבות וספורט
2007 - פרס קרן גוטסדינר לאמן ישראלי צעיר, מוזיאון תל אביב לאמנות, תל אביב.
2009 - פרס דזיבאו (מונטריאול)
2010 - הפרס הראשי של חבר השופטים הבינלאומי ופרס "חבר השופטים האקומני" בפסטיבל הסרט הקצר "ימי הסרט הקצר הבינלאומיים" באוברהאוזן, גרמניה
2010 - פרס ARCO40 Häagen-Dazs (ספרד)
2010 - פרס Artes mundi של המוזיאון הלאומי בקרדיף (ויילס)
2019- הטרילוגיה And Europe will be stunned ("ואירופה תוכה בתדהמה") דורגה על ידי העיתון הבריטי גארדיאן במקום ה-9 בין יצירות האמנות החשובות של המאה ה-21
2021 - אות יקיר בצלאל
יצירות

Profil - 2000
Trembling Time - 2001 על רגעי הצפירה ביום הזיכרון לחללי צה"ל
Kings of the Hill - 2003
Low Relief II - 2004
Wild Seeds - 2005
Odds and Ends - 2005
A Declaration - 2006
Summer Camp - 2007
Entartete Kunst Lebt - 2010
The Recorder Player From Sheikh Jarrah - 2010
And Europe Will Be Stunned / Mary Koszmary [Nightmares] - 2007
And Europe Will Be Stunned / Mur i wieża [Wall and Tower] - 2009
And Europe Will Be Stunned / Zamach [Assassination] - 2011
Inferno - 2013
True Finn - 2014.
2015 - Pardes
2015 - Simone The Hermetic
2021 - Kindertransporte-Denkmal - אנדרטה לזכר הטרנספורטים של ילדים - בפרנקפורט על נהר מיין
מבחר תערוכות יחיד

2021 - גאולה עכשיו - Redemption Now, המוזיאון היהודי בברלין
2020-2019 - Fondazione Modena Arti Visive - קרן מודנה לאמנויות חזותיות
2018 -מוזיאון פילדלפיה לאמנות
2015 - מוזיאון סטדלייק אמסטרדם
2012 - Wenn Ihr wollt, ist es kein Traum (אם תרצו אין זו אגדה) בבניין זצסיון בווינה (אנ') ,
2012 - מוזיאון תל אביב לאמנות
2010 - (אנ') המוזיאון לאמנות מודרנית במאלמה, שוודיה,
2008 - המוזיאון לאמנות מודרנית בניו יורק PS1 MoMA
מבחר תערוכות קבצותיות

2014, 2010, 2006 - ביאנלה של סן פאולו
2012 - ביאנלה של ברלין
2007 -documenta 12 ב-קאסל
2005 - ביאנלה של איסטנבול
2002 - Manifesta 4
לקריאה נוספת

documenta 12 קטלוג, 2007, 416 ע', מסת"ב 978-3-8228-1677-6
documenta 12 ספר תמונות, 2007, 228 ע', מסת"ב 978-3-8228-1694-3.
Nicole Schweizer - Yael Bartana, 2017 ISBN 978-3-03764-492-8
הערות שוליים

1 2   שני ליטמן, יעל ברתנא מבינה שהיא כבר לא תוכל לחזור לחיות בישראל, באתר הארץ, 21 ביולי 2021
↑  יעל ברתנא הוכרזה כדמות השלישית הכי משפיעה בעולם האמנות בדירוג מגזין מונופול, באתר בצלאל אקדמיה לאמנות ועיצוב ירושלים
↑  יעל ברתנא - חלום בלהות, באתר מגזין הרמה, ‏26 ביוני 2019
↑  הילה בראון, יהודים, שובו הביתה לפולין!, באתר ynet, 22 באפריל 2010
↑  ואירופה תהיה המומה: התנועה להתחדשות היהודית בפולין, באתר הכל שקרים, ‏8 ביולי 2012
↑  דר מוספיר, יעל ברתנא חששה לגורל האנושות - והעלתה את העם היהודי על ספינה לחלל, באתר ynet, 23 בפברואר 2023
| --- | --- |
בקרת זהויות :  ICIA: 270116  NLI: 987007305701505171  PLWABN: 9810591261405606  BIBSYS: 13033416  BnF: cb16210904d (data)  GND: 129922994  ISNI: 0000 0000 7696 216X  LCCN: no2005008854  LNB: 000300661  NKC: zmp2015881985  NTA: 282363971  PIC: 322459  RERO: 02-A017820948  RKD: 244586  SUDOC: 122760239  ULAN: 500385487  VIAF: 97447586   WorldCat (עם VIAF): 97447586
ריסטו רייטי

ריסטו רייטי (Risto Heikki Ryti;‏ 3 בפברואר 1889 – 25 באוקטובר 1956) היה פוליטיקאי פיני, ראש ממשלת פינלנד מ-1939 עד 1940 ולאחר מכן נשיא פינלנד משנת 1940 עד 1944.
ביוגרפיה > המדיניות כלפי היהודים

רייטי שיתף פעולה עם הנאצים באופן מלא בכל הנושאים הצבאיים. כיוון שהיה בעל הברית היחידי של היטלר שפעל באופן עצמאי, הרי לא הייתה למדיניות הנאצית כלפי היהודים כל השפעה בפינלנד.
ב-1939 היו בפינלנד 1,700 יהודים. במלחמת החורף של פינלנד נגד ברית המועצות באותה השנה שירתו בצבא 260 חיילים יהודים, ומהם 200 חיילים יהודים בחזית.
למערכה ב-1941 של גרמניה נגד ברית המועצות, היו שותפות רומניה ופינלנד. כך יצא שגם במלחמה זו לחמו חיילים יהודים במסגרת הצבא הפיני, כאשר הם לוחמים כתף אל כתף לצד הגרמנים.
מ-1938 החלו פליטים להגיע לפינלנד. למדינה הגיעו 500 יהודים רובם מגרמניה ופולין. 150 פליטים מהם נשארו בפינלנד. הממשל הפיני מצידו לא הגיש להם כל עזרה והנטל נפל על הקהילה היהודית. ב-1941 השתנה יחסו של הממשל ופליטים אלה הושמו ב"מעצר" ביישובים האוהו ולאמי. אמתלת הממשל הוא הרצון להגן עליהם מפני הגרמנים שהסתובבו אז בפינלנד. לאחר מכן הועברו יהודים אלה למחנות עבודה.
ב-27 באוקטובר 1942 הועברו תשעה יהודים לידי הגסטפו באסטוניה יחד עם עוד 20 זרים אחרים. סוגיה זו עוררה סערה בקרב הממשל הפיני והתנגדות עזה מצד כמה שרים. השר לעניינים חברתיים פאגרהולם איים בהתפטרות, והנשיא ריסטו רייטי נתן את הבטחתו שהפליטים שנשארו בפינלנד לא יגורשו.
הערות שוליים

↑  רוסטו ריטי, דבר, 17 במאי 1944
↑  סטאלין לא שעה למחאת היטלר, הצופה, 3 בדצמבר 1939
↑  מאורעות פינלאנד, הארץ, 3 בדצמבר 1939
↑  הבולשביזם מאיים על אירופה, הצופה, 1 בינואר 1940
↑  שליחי פינלאנד הגיעו למוסקבה לנהל משא ומתן לשלום, הצופה, 10 במרץ 1940
↑  הפינים מפנים את קארליה, הארץ, 17 במרץ 1940
↑  ממשלת פינלנד יוצאת בדימוס, המשקיף, 21 במרץ 1940
↑  ממשלה חדשה בפינלאנד, הצופה, 28 במרץ 1940
↑  הקאבינאט החדש בפינלאנד, הארץ, 28 במרץ 1940
↑  נשיא פינלאנד מת פתאום, אמר, 20 בדצמבר 1940
↑  הנרי טיילור, "עברתי על פני אירופה המתבוססת בדמה", המשקיף, 29 באפריל 1942
↑  פראוודה מודיע על הורדת צבא גרמני בפינלנד, המשקיף, 1 במאי 1941
↑  ידיעות מרכזיות ב"השחר", הַבֹּקֶר, 30, 19 ביוני 1941
↑  פינלנד מגייסת - פנוי הלסינקי מנשים וילדים, הַבֹּקֶר, 20 ביוני 1941
↑  חדשות בקיצור, הצופה, 29 ביוני 1941
↑  מוסקוה על שקרי הציר, דבר, 29 ביוני 1941
↑  מצב מלחמה בין בריטניה לפינלנד, רומניה והונגריה, המשקיף, 7 בדצמבר 1941
↑  סכסוך רומניה הונגריה - ההתנגדות הפסיבית בבלגיה - ההיסוסים בפינלנד, המשקיף, 29 ביוני 1942
↑  נשיא פינלנד לא קיבל סמכויות מלאות, הצופה, 23 בדצמבר 1942
↑  נשיא פינלנד נבחר שוב, הַבֹּקֶר, 16 בפברואר 1943
↑  פינלנד מבקשת מוצא מן המלחמה, דבר, 18 בפברואר 1943
↑  פינלאנד תמשיך במלחמה, הארץ, 2 במרץ 1943
↑  בפינלאנד, הצופה, 12 במאי 1943
↑  דוגמת איטליה אינה מעודדת את פינלאנד, משמר, 9 בדצמבר 1943
↑  איך השתלטו הגרמנים על פינלנד, דבר, 29 ביוני 1944
↑  נשיא פינלאנד התפטר, הארץ, 2 באוגוסט 1944
↑  בפינלאנד לאחר שביתת הנשק, משמר, 23 במרץ 1945
↑  דורשים לדון את מושלי פינלאנד לשעבר, הארץ, 27 ביולי 1945
↑  אחר חצות, משמר, 7 בנובמבר 1945
↑  משפטי ריטי וטאנר - בהלסינקי בשבוע הבא, הארץ, 8 בנובמבר 1945
נתן גורדוס, משפט בצפון, הארץ, 13 בדצמבר 1945
↑  טלגרמות בקיצור, משמר, 24 בפברואר 1946
↑  ממשלת פינלנד שחררה את פושע המלחמה ריטי, קול העם, 20 במאי 1949
↑  ריטי הודח, דבר, 20 במאי 1949
↑  נשיא פינלאנד לשעבר שוחרר ממאסרו, הארץ, 23 במאי 1949
↑  מת נשיא פינלנד לשעבר, חרות, 28 באוקטובר 1956
| מנהיגי מדינות הציר ובנות בריתם במלחמת העולם השנייה |
| --- | --- | --- |
| גרמניה הנאצית גרמניה הנאצית | אדולף היטלר |  |
| איטליה הפשיסטית איטליה הפשיסטית | בניטו מוסוליני |  |
| האימפריה היפנית האימפריה היפנית | הירוהיטו |  |
|  ממלכת הונגריה | מיקלוש הורטי |  |
| רומניה ממלכת רומניה | יון אנטונסקו |  |
|  הרפובליקה הסלובקית הראשונה | יוזף טיסו |  |
| בולגריה ממלכת בולגריה | בוריס השלישי • קיריל |  |
|  המדינה העצמאית של קרואטיה | אנטה פאבליץ' |  |
| תאילנד תאילנד | פלק פיבונסונגרם |  |
| פינלנד פינלנד | ריסטו רייטי |  |
|  ממלכת יוגוסלביה | פאבלה, נסיך יוגוסלביה |  |
|  ממלכת עיראק | רשיד עאלי אל-כילאני |  |
| --- | --- |
בקרת זהויות :  NLI: 987007428356405171  BnF: cb15591257b (data)  GND: 119265990  ISNI: 0000 0000 5394 7346  LCCN: n79139031  LNB: 000187092  NTA: 217421784  SELIBR: 235605  SUDOC: 050569953  VIAF: 74659300   WorldCat (עם VIAF): 74659300
מקס מילר

ערך זה עוסק במדען גרמני. אם התכוונתם לפוליטיקאי יהודי אמריקאי, ראו .
| --- | --- |

 לידה:  6 בדצמבר 1823 דסאו, אנהלט-דסאו 
 פטירה:  28 באוקטובר 1900 (בגיל 76) אוקספורד, הממלכה המאוחדת של בריטניה הגדולה ואירלנד 
 שם לידה:  Friedrich Max Müller 
 ענף מדעי:  פילולוגיה, מדע הדתות, מזרחנות, אינדולוגיה 
 מקום לימודים:  אוניברסיטת לייפציג (1843)  בית הספר ניקולאי הישן בלייפציג 
 מוסדות:  אוניברסיטת אוקספורד 
 פרסים והוקרה:  Honorary Fellow of the Royal Society Te Apārangi  אות המסדר מקסימיליאן של בוואריה למדעים ואמנויות (1875)  אות מסדר ההצטיינות במדעים ואמנויות של גרמניה  פרס וולנה (1862)  פרס וולנה (1849) 
 בן או בת זוג:  Georgina Adelaide Grenfell (3 באוגוסט 1859–ערך בלתי־ידוע)  Georgina Adelaide Grenfell 
 צאצאים:  Beatrice Stanley Muller, Mary Emily Müller, William G. Max Muller 
 תרומות עיקריות
 חתימה:   
 
פרידריך מקס מילר (בגרמנית: Friedrich Max Müller; ‏6 בדצמבר 1823 - 28 באוקטובר 1900) היה פילולוג, אוריינטליסט וחוקר תרבות גרמני, שעסק בחקר מיתולוגיה, דת ופולקלור.  ממייסדי תחום המחקר האקדמי על ההיסטוריה והתרבות ההודית וכן תחום הדת ההשוואתית. על תחומים אלו כתב ספרות מחקרית ופופולרית כאחד, וכן היה אחראי על הצוות שהוציא את "Sacred Books of the East", סדרה של חמישים תרגומים לאנגלית של ספרות בתחומים אלו. ברוב חייו האקדמיים חי באנגליה.
נולד בדסאו למשורר הרומנטי וילהלם מילר. ב-1841 החל ללמוד באוניברסיטת לייפציג, ב-1843 קיבל תואר דוקטור עבור עבודת מחקר על האתיקה של שפינוזה ועבר לברלין ללמוד אצל פרידריך וילהלם שלינג, עבורו תרגם חלק מהאופנישדות מסנסקריט. עבר ללמוד אצל פרנץ בופ (Franz Bopp).  הוא גם גילה כישרון לשפות קלאסיות, ולמד יוונית, לטינית, ערבית, פרסית וסנסקריט.
שלינג ניתב את מילר מהיסטוריה של השפה להיסטוריה של הדת. בשלב זה פרסם מילר את תרגומו לספר האגדות ההודי היטופדשה (Hitopadesha). ב-1845 עבר לפריז ללמוד סנסקריט אצל אז'ן ברנו (Eugène Burnouf).
בשנת 1850 מונה מולר לסגן פרופסור טיילוריאני לשפות אירופיות מודרניות באוניברסיטת אוקספורד באנגליה. בשנה שלאחר מכן, לפי הצעתו של תומאס גייספורד (אנ'), הוא זכה לתואר M.A לשם כבוד וחבר בקולג' של כריסט צ'רץ', אוקספורד. לאחר שהצליח לזכות בתפקיד הפרופסורה מלא בשנת 1854, הוא קיבל את התואר המלא של M.A בצו כינוס. ב-1858 הוא נבחר למלגה לכל החיים באול סולס קולג'
בהיותו למומחה להודו הוא היה מתנגד חריף לתאוריה של ניקולאי נוטוביץ' על כך שישו התגורר תקופה מסוימת בהודו. לדעת מילר, מסמכים שהיו בידי נוטוביץ' היו מזויפים.
מדע הדת

ב-1870 נשא מולר הרצאה בשם "מדע הדת". ב-1873 הוא הרחיב את ההרצאה ל"מבוא למדע הדת". הוא הציג סקירה היסטורית של חקר הדת במאמץ להפוך את המחקר למדעי יותר.  בהצגתו הוא חשב שניתן יהיה לחקור תופעות דתיות בצורה מדעית אמיתית תוך בחינה מדוקדקת של השערות ואימות או דחייה שלהן על סמך ראיות זמינות. הוא טען שהיוונים ניסו להציע תיאוריות, ואילו לאחר מכן הנוצרים ראו בדתות אחרות כ"שגויות" ולא ראויות למחקר רציני. הראיה שלו הייתה שבמשך מאות השנים הצטברו ראיות לכך שתרבויות אחרות, היו מתקדמות ומעודנות למדי, וקיימו את עצמן ללא מערכת האמונות והערכים היודו-נוצריים.  יתר על כן, היו עדויות נרחבות לכך שהנוצרים נלחמו זה בזה עד מוות במלחמות דת ואזרחים. לטענתו "האמת" של הדת חייבת להמצא מעבר למריבות ולייחודו של המערב.
במאה השמונה עשרה התפתחה אמונה שיכולה להיות דת אחת, בסיסית ומקורית, שכל בני האדם יכולים להגיע אליה באמצעות שימוש בהיגיון ולהגיע למין הרמוניה כוללת.  היא תתקבל באמצעים טבעיים ולא תהיה התייחסות או הסתמכות כלשהי על התגלות על-טבעית כלשהי. לימים אמונה זו זכתה לכינוי דאיזם ונחשב שזו תהיה הדת הטבעית לכל המין האנושי. המאמינים בכך חשבו תהיה לה אמונה באלוהות אחת ותחזיר את הצורה המקורית, או האמונה המקורית.  קיוו שדבר זה יגרום לכך שכל בני האדם יוכלו לחיות בשלום ובהרמוניה.
מולר, בדומה לדאיסטים, האמין שניתן לפתח מחקר מדעי של הדת שדרכו ניתן יהיה:
להסביר את כל הדתות
להסביר הכל באמצעות חקירה של דת שהיא מחקר היסטורי
ניתן יהיה לגלות את הרעיונות והמנהגים הדתיים המוקדמים ביותר ולאחר מכן להתחקות אחר התפתחותם לצורות של ימינו. עוד הוא חשב, שמחקר כזה יחשוף או ימצא "חוקים" מדעיים שיסבירו את התפתחותם של הבדלים וצורות שונות לאורך זמן.
בשנות השבעים טען כי חקר דתות חייב להיות השוואתי אחרת איננו מדע. כשם שטען גתה כי ידיעת שפה בודדת אינה מספיקה להבנה מהי שפה, כך טען מילר לגבי דתות.
The Great Impersonator

The Great Impersonator הוא אלבום האולפן החמישי של הזמרת-יוצרת האמריקאית הלסי. הוא יצא לאור ב-25 באוקטובר 2024, בהוצאת חברת התקליטים קולומביה רקורדס. זהו האלבום הראשון שיוצא בהוצאת חברת התקליטים הזו במסגרת הקריירה המוזיקלית של הזמרת.
האלבום מתואר כ"חקירה של האותנטיות של אישיותה וחוויותיה של הלסי", עם קשר לשנות ה-70 של המאה ה-20.
רקע וקונספט

הכנתי את התקליט הזה ברווח שבין חיים למוות. וזה מרגישה כאילו חיכיתי נצח שתזכו לזה. אני אחכה עוד קצת. חיכיתי כבר עשור.
צאת האלבום נועדה להיות ביום השנה של צאת המיני-אלבום הבכורה שלה Room 93. הוא הוקלט מ-2022 עד 2024 כשהיא נאבקת עם אבחוני הזאבת ולימפוציט T שלה וכן לידת הבן אנדר. הלסי הצהירה שהיא מאמינה שזה "יהיה האלבום האחרון [היא] אי פעם יצרה." מפיקים שונים הוסמכו בין שלושת הרצועות שיצאו.
"צעדי קדימה, גבירותיי ורבותיי! ראו את הפלא של מאה שנה! עדי ליכולתה המדהימה של אישה שיכולה להפוך לכל אחד, לכל מה שלבך חפץ. חברה, מאהב, אויב. היא הופכת לנגד עיניך, את קולה ואת פניה. השתקפות של החלומות העמוקים ביותר והפחדים האפלים ביותר שלך, אבל היזהרו, כי היא לא רק מאסטר של התחפושת אלא רוח של טרנספורמציה, החומקת בין סדקי המציאות. רגע אחד חבר אהוב, ברגע אחר סיוט צללים. היא המלכה של המדהים, המאהבת של המטמורפוזה. היזהר מהחקיין הגדול!"
האלבום מתמקד בחקר האותנטיות והיחסים של הלסי והפרשנות שלה לתהודה שלהם עם הקשרים שונים.
קידום והוצאה

הטריילר של האלבום יצא לאור ב-27 באוגוסט. ציד נבלות עולמי קדם לחשיפת עטיפת האלבום הרשמית והאלטרנטיבית של האלבום, התואמים לעשורים שונים ב-5 בספטמבר. האלבום הוכרז לראשונה לצד יציאת הסינגל השיווקי, "The End" ב-4 ביוני 2024. לאחר מכן הופיע הסינגל המוביל "Lucky" יצא לאור ב-26 ביולי והסינגל השני "Lonely Is the Muse" ב-15 באוגוסט. הסינגל השלישי "Ego" יצא לאור ב-6 בספטמבר.
ביאורים

↑  זוהי עטיפתו הסטנדרטית של האלבום. בנוסף לכך, ישנן ארבע עטיפות נוספות שמופיעות בעותקים הפיזיים של האלבום רק בתור מהדורה מוגבלת.
↑  זוהי עטיפתו הסטנדרטית של האלבום. בנוסף לכך, ישנן ארבע עטיפות נוספות שמופיעות בעותקים הפיזיים של האלבום רק בתור מהדורה מוגבלת.
זולטן פהר

זולטן פהר (בהונגרית: Zoltán Fehér; נולד ב-12 ביוני 1981 בסאבאדסאלאש) הוא כדורגלן הונגרי המשחק בעמדת המגן. הוא משחק כיום במועדון הכדורגל ההונגרי ETO מגיור.
פהר החל את הקריירה המקצוענית שלו במועדון פרנצווארוש במולדתו. בשנת 2000 הוא חתם בשורות מועדון ראקושפלוטאי. ביוני 2002, הוא עבר לשחק במועדון ואשאש, ולאחר שלוש שנים בקבוצה חתם בשופרון. הוא הספיק לשחק עוד 8 משחקים במדי פרנצווארוש לפני שבינואר 2008 חתם על חוזה במועדון ויהרן סנדנסקי מן הליגה הבולגרית. בהמשך הוא שיחק במועדון הכדורגל ההונגרי גיור. הוא חזר להונגריה, שיחק בליגות נמוכות ופרש מכדורגל בשנת 2018.